URDHËR

Nr. 1095, datë 19.12.2024

PËR DISA MASA MBROJTËSE NDAJ SËMUNDJES SË INFLUENCËS AVIARE ME PATOGJENITET TË LARTË TË SHPENDËVE TË SHFAQUR NË SHTETIN E HUNGARISË

  Mbështetur në nenin 102, pika 4, të Kushtetutës, në nenin 43 të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar,

URDHËROJ:

1. Ndalimin e importit, të tranzitimit nëpërmjet territorit të Republikës së Shqipërisë, të:

a) shpendëve të gjallë shtëpiakë;

b) zogjve 24-orësh;

c) shpendëve dekorativë;

ç) materialit biologjik të shpendëve;

d) vezëve të shpendëve;

dh) mishit të shpendëve të patrajtuar termikisht;

e) nënprodukteve të shpendëve të patrajtuar termikisht. 

Nga shteti i Hungarisë, sipas tabelës së mëposhtme:

	Ndarja administrative 

e nivelit 1
	* Ndarja administrative 

e nivelit 2

	Nógrád
	Salgótarján*

	Békés
	Sarkad*

	Szabolcs-Szatmár-Bereg
	Tiszavasvári*

	Szabolcs-Szatmár-Bereg
	Nyírbátor*

	Szabolcs-Szatmár-Bereg
	Mátészalka*

	Jász-Nagykun-Szolnok
	Tiszafüred*

	Komárom-Esztergom
	Komárom*

	Békés
	Szeghalom*

	Békés
	Szarvas*

	Hajdú-Bihar
	Hajdúböszörmény*

	Bács-Kiskun
	Kiskunfélegyháza*

	Bács-Kiskun
	Kiskunmajsa*

	Bács-Kiskun
	Baja*

	Hajdú-Bihar
	Hajdúhadház*

	Hajdú-Bihar
	Berettyóújfalu*

	Békés
	Orosháza*

	Bács-Kiskun
	Jánoshalma*

	Hajdú-Bihar
	Polgár*

	Bács-Kiskun
	Kiskunhalas*

	Baranya
	Komló*

	Komárom-Esztergom
	Kisbér*

	Jász-Nagykun-Szolnok
	Szolnok*

	Somogy
	Kadarkút*

	Bács-Kiskun
	Kecskemét*

	Hajdú-Bihar
	Létavértes*

	Csongrád-Csanád
	Kistelek*

	Bács-Kiskun
	Kiskőrös*

	Bács-Kiskun
	Bácsalmás*

	Csongrád-Csanád
	Mórahalom*

	Csongrád-Csanád
	Szentes*

	Jász-Nagykun-Szolnok
	Mezőtúr*


Shënim. Simboli (*) nënkupton zonën e infektuar që bllokohet.

2. Certifikata veterinare të garantojë origjinën e ngarkesës së ardhur.

3. Autoriteti Kombëtar i Ushqimit të informojë rregullisht Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit dhe Autoritetin Kombëtar të Veterinarisë dhe Mbrojtjes së Bimëve, për çdo ngarkesë të shpendëve të gjallë shtëpiakë, zogjve 24-orësh, shpendëve dekorativë, materialit biologjik, vezëve të shpendëve, mishit të shpendëve të patrajtuar termikisht dhe nënprodukteve të shpendëve të patrajtuar termikisht, që vijnë nga vendet e sipërcituara në pikën 1.
4. Urdhri nr. 1065, datë 5.12.2024, “Për disa masa mbrojtëse ndaj sëmundjes së influencës aviare me patogjenitet të lartë të shpendëve të shfaqur në shtetin e Hungarisë”, shfuqizohet.
5. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Drejtoria e Politikave Veterinare, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.
 Ky urdhër hyn në fuqi menjëherë dhe botohet në Fletoren Zyrtare. 

